**Terrence McNally** (3. marraskuuta 1938 St. Petersburg, Florida – 24. maaliskuuta 2020) oli yhdysvaltalainen näytelmäkirjailija, joka sai monien muiden palkintojen lisäksi Tony-palkinnon näytelmästään *Love! Valour! Compassion!* sekä musikaaleista *Kiss of the Spider Woman* ja *Ragtime*. Hänen uransa kattoi yli viisi vuosikymmentä ja hänen näytelmiään on esitetty eri puolilla maailmaa. Hän oli avoimesti homoseksuaali ja käsitelli seksuaalisuutta monissa teoksissaan.

McNally syntyi Floridassa, varttui Texasin Corpus Christissä ja lähti opiskelemaan englantia New Yorkiin Columbian yliopistoon. Hän pääsi The Actors Studion näyttämöpäälliköksi ja seurusteli nuorena muun muassa Edward Albeen ja Robert Drivasin kanssa. Hänen ensimmäinen näytelmänsä, homomiesparista kertova *And Things That Go Bump in the Night* (1964) sai huonot arvostelut ja vain 16 esitystä, ja musikaali *Here's Where I Belong* (1968) esitettiin vain kerran. Hänen läpimurtoteoksensa oli vuoden 1987 *Frankie and Johnny in the Clair de Lune*, jonka pohjalta Garry Marshall ohjasi elokuvan *Frankie & Johnny*, pääosissa Al Pacino ja Michelle Pfeiffer.

Suomeksi hänen näytelmistään on toteutettu ainakin *Maria Callasin mestariluokka*, *Frankie ja Johnny kuunvalossa* sekä musikaali *Housut pois*. Vuonna 2013 Helsingin Gayteatteri toi näyttämölle McNallyn kohutun näytelmän *Corpus Christi* Timo Rissasen suomentamana ja ohjaamana.

McNally avioitui vuonna 2003 lakimies Thomas Kirdahyn kanssa.

McNally kuoli koronaviruksen aiheuttamiin oireisiin.

Lähteet
-------

1. 1 2  Coveney, Michael: Terrence McNally obituary *The Guardian*.  25.3.2020. Viitattu 27.3.2020. (englanniksi)
2. 1 2  Dziemianowicz, Joe: *Terrence McNally’s ‘Mothers and Sons’ arriving on Broadway in a new age of gay rights*, New York Daily News 27.2.2014, viitattu 14.4.2015.
3. ↑  McNally, Terrence, Ilona-esitystietokanta, Teatterin tiedotuskeskus, viitattu 14.4.2015.
4. ↑  Corpus Christi (Arkistoitu – Internet Archive), Helsingin Gay-Teatteriyhdistys, viitattu 14.4.2015.
5. ↑  Weddings/Celebrations; Terrence McNally, Thomas Kirdahy *The New York Times*.  21.12.2003. Viitattu 23.10.2008. (englanniksi)

Aiheesta muualla
----------------

* Lehtonen, Veli-Pekka: Muistot – Terrence McNally 1938–2020 *hs.fi*.  27.3.2020. Viitattu 30.3.2020.
* Terrence McNally *Encyclopædia Britannica*.  24.3.2020. Viitattu 30.3.2020. (englanniksi)
* Terrence McNally *Internet Broadway Database – IBDB*. Viitattu 30.3.2020. (englanniksi)

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Yhdysvallat
* Japani
* Tšekki
* Australia
* Alankomaat
* Puola

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie
* Elonet

 |
|  |
| Muut | 
* Europeana
* SNAC
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Terrence McNally